ΚΑΝΟΝΙΣΜΟΣ (ΕΚ) αριθ. 2502/97 ΤΗΣ ΕΠΙΤΡΟΠΗΣ της 15ης Δεκεμβρίου 1997 για την τροποποίηση του κανονισμού (ΕΟΚ) αριθ. 3886/92 για τον καθορισμό των λεπτομερειών εφαρμογής που αφορούν τα καθεστώτα επιδοτήσεων στον τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2321/97 (2), και ιδίως το άρθρο 4β παράγραφος 8 και το άρθρο 4ι παράγραφος 5,

Εκτιμώντας:

ότι το άρθρο 4β παράγραφος 7 του κανονισμού (ΕΟΚ) αριθ. 805/68 προβλέπει ότι κάθε αρσενικό βοοειδές, το αργότερο από την πρώτη αίτηση για επιδότηση, πρέπει να παρακολουθείται από διοικητικό έγγραφο μέχρις ότου σφαγεί το ζώο 7 ότι το άρθρο 3 του κανονισμού (ΕΟΚ) αριθ. 3886/92 της Επιτροπής, της 23ης Δεκεμβρίου 1992, για τον καθορισμό των λεπτομερειών εφαρμογής όσον αφορά τα καθεστώτα επιδοτήσεων που προβλέπονται από τον κανονισμό (ΕΟΚ) αριθ. 805/68 του Συμβουλίου περί κοινής οργανώσεως αγοράς στον τομέα του βοείου κρέατος και την κατάργηση των κανονισμών (ΕΟΚ) αριθ. 1244/82 και (ΕΟΚ) αριθ. 714/89 (3), όπως τροποποιήθηκε τελευταία από τον κανονισμό (ΕΚ) αριθ. 2316/97 (4), καθορίζει τις σχετικές διατάξεις του εγγράφου αυτού 7 ότι, εξάλλου, η παράγραφος 2 του άρθρου 6 του κανονισμού (ΕΚ) αριθ. 820/97 του Συμβουλίου, της 21ης Απριλίου 1997, σχετικά με τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας (5) θεσπίζει ότι όταν ένα ζώο μετακινείται πρέπει να συνοδεύεται από το διαβατήριό του 7 ότι, προκειμένου να μειωθεί ο αριθμός των εγγράφων τα οποία απαιτούνται για την κάλυψη των βοοειδών, πρέπει να γίνει αποδεκτό ότι το κράτος μέλος αποφασίζει ότι το προαναφερθέν διαβατήριο μπορεί να αντικαταστήσει το διοικητικό έγγραφο εφόσον το διαβατήριο επιτρέπει να διασφαλισθεί ο έλεγχος της χορήγησης της ειδικής επιδότησης που αναφέρεται στο άρθρο 4β του κανονισμού (ΕΟΚ) αριθ. 805/68 7

ότι το άρθρο 49 παράγραφος 1 του κανονισμού (ΕΟΚ) αριθ. 3886/92 καθορίζει τους όρους χορηγήσεως της επιδότησης μεταποίησης 7 ότι υπάρχει κίνδυνος να μην τηρηθούν πλήρως, όσον αφορά τους νεαρούς μόσχους που προορίζονται για τη μεταποίηση, οι όροι καλής διαβιώσεως, και ιδίως εκείνοι που προβλέπονται από την οδηγία 91/628/ΕΟΚ του Συμβουλίου, της 19ης Νοεμβρίου 1991, σχετικά με την προστασία των ζώων κατά τη μεταφορά και για τροποποίηση των οδηγιών 90/425/ΕΟΚ και 91/496/ΕΟΚ (6), όπως τροποποιήθηκε τελευταία από την οδηγία 95/29/ΕΚ (7) 7 ότι πρέπει, συνεπώς, να τροποποιηθεί η παράγραφος 1 του προαναφερθέντος άρθρου 49 7

ότι το ποσό ανά επιλέξιμο μόσχο της επιδότησης μεταποιήσεως που προβλέπεται στο άρθρο 49 παράγραφος 4 του κανονισμού (ΕΟΚ) αριθ. 3886/92 έχει καθοριστεί σε δύο διαφορετικά επίπεδα, συναρτήσει της φυλής του μόσχου 7 ότι από τη διαφοροποίηση αυτή δημιουργήθηκαν ορισμένα προβλήματα ελέγχου 7 ότι, επιπλέον, από την πείρα έχει αποδειχθεί ότι τα ζώα φυλής διαφορετικής από τις γαλακτοπαραγωγικές φυλές είναι συχνά κατωτέρας ποιότητος από εκείνη που δικαιολογεί υψηλότερο ποσό της επιδότησης μεταποίησης 7 ότι, συνεπώς, πρέπει να καθιερωθεί ένα ενιαίο ποσό για την επιδότηση μεταποίησης, ανεξαρτήτως της φυλής του μόσχου 7

ότι η διαφοροποίηση του ποσού της επιδότησης της πρόωρης θέσης στην αγορά των μόσχων που προβλέπεται στο άρθρο 50 παράγραφος 3 του κανονισμού (ΕΟΚ) αριθ. 3886/92 επέτρεψε τη σφαγή αριθμού μόσχων που αντιστοιχεί εν γένει στον ποιοτικό στόχο του μέτρου 7 ότι υπήρξε, εντούτοις, πτωτική τάση των αιτήσεων για την επιδότηση για τους μόσχους με ελαφρότερα σφάγια που έχουν σφαγεί από τον Ιούλιο 1997 7 ότι, προκειμένου να βελτιωθεί η κατάσταση αυτή και να ενθαρρυνθεί η συμμετοχή όλων των παραγωγών μόσχων έως το τέλος του καθεστώτος, πρέπει, με βάση την πείρα που αποκτήθηκε, να προβλεφθεί νέα διαφοροποίηση των επιπέδων του ποσού της εν λόγω επιδότησης συναρτήσει του βάρους του σφαγίου 7

ότι η φυλή «Kerry» που στο παρελθόν προοριζόταν για τη γαλακτοπαραγωγή έχει σαφώς εξελιχθεί προς την παραγωγή «κρέατος» 7 ότι, εκ του γεγονότος αυτού, πρέπει να συμπεριληφθεί στον κατάλογο που αναγράφεται στο παράρτημα ΙΙ του κανονισμού (ΕΟΚ) αριθ. 3886/92, των ζώων που ανήκουν στη φυλή αυτή και δεν είναι συνεπώς επιλέξιμα για τη χορήγηση της επιδότησης στη θηλάζουσα αγελάδα 7 ότι, προκειμένου να προσαρμοσθεί η φυλή «Kerry» στην παρούσα παραγωγική της κατάσταση, πρέπει να διαγραφεί από τον προαναφερθέντα κατάλογο 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3886/92 τροποποιείται ως εξής:

1. Στο άρθρο 3, προστίθεται η ακόλουθη παράγραφος 5:

«5. Ωστόσο, ένα κράτος μέλος μπορεί να αποφασίσει να αντικατασταθούν από το διαβατήριο που αναφέρεται στο άρθρο 6 του κανονισμού (ΕΚ) αριθ. 820/97 το εθνικό διοικητικό έγγραφο και το έγγραφο συναλλαγής που προβλέπονται από το παρόν άρθρο. Στην περίπτωση αυτή, οι αρμόδιες αρχές του κράτους μέλους μεριμνούν ώστε το διαβατήριο αυτό να επιτρέπει να διασφαλισθεί ότι θα χορηγηθεί μία μόνον επιδότηση ανά ζώο και ανά μερίδα ηλικίας, σύμφωνα με τις διατάξεις του άρθρου 4β του κανονισμού (ΕΟΚ) αριθ. 805/68.»

2. Στο άρθρο 49:

α) η δεύτερη περίπτωση της παραγράφου 1 αντικαθίσταται από το ακόλουθο κείμενο:

«- δεν παρουσιάζει γενικά προβλήματα υγείας ή δυσμορφίας ή και αθέτηση των διατάξεων που προβλέπονται από την οδηγία 91/628/ΕΟΚ και» 7

β) η παράγραφος 4 αντικαθίσταται από το ακόλουθο κείμενο:

«4. η επιδότηση ανά επιλέξιμο μόσχο καθορίζεται σε 115 Ecu.»

3. Στο άρθρο 50 η παράγραφος 3 αντικαθίσταται από το ακόλουθο κείμενο:

«3. η επιδότηση που θα πληρωθεί καθορίζεται σε 45 Ecu ανά ζώο που θα σφαγεί από την 1η Δεκεμβρίου 1997.

Ωστόσο το ποσό της επιδότησης προσαυξάνεται:

- για τα σφάγια βάρους ίσου ή χαμηλότερου από 110 χιλιόγραμμα, κατά 30 Ecu,

- για τα σφάγια βάρους ανωτέρου από 110 χιλιόγραμμα αλλά χαμηλοτέρου ή ίσου από 120 χιλιόγραμμα, κατά 15 Ecu και

- για τα σφάγια βάρους ανωτέρου από 120 χιλιόγραμμα που αντιστοιχεί στα ζώα που εσφάγησαν από 1ης έως 31 Δεκεμβρίου 1997, κατά 5 Ecu.»

4. Η φυλή «Kerry» διαγράφεται από τον κατάλογο που αναγράφεται στο παράρτημα ΙΙ.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1998. Ωστόσο, το άρθρο 1 παράγραφος 2 στοιχείο β) εφαρμόζεται για τα ζώα που παρουσιάζονται για μεταποίηση από την πρώτη Δευτέρα που έπεται της ημέρας της δημοσίευσης στην Επίσημη Εφημερίδα των Ευρωπαϊκών Κοινοτήτων και το άρθρο 1 στοιχείο 3 εφαρμόζεται στα ζώα που σφάζονται από την 1η Δεκεμβρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Δεκεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 148 της 28. 6. 1968, σ. 24.

(2) ΕΕ L 322 της 25. 11. 1997, σ. 25.

(3) ΕΕ L 391 της 31. 12. 1992, σ. 20.

(4) ΕΕ L 321 της 22. 11. 1997, σ. 14.

(5) ΕΕ L 117 της 7. 5. 1997, σ. 1.

(6) ΕΕ L 340 της 11. 12. 1991, σ. 17.

(7) ΕΕ L 148 της 30. 6. 1995, σ. 52.